ddrg/super_eurlex huggingface dataset:
—

atsižvelgdamas į 2021 m. atliktą tyrimą, kurį Moterų teisių ir lyčių lygybės (FEMM) komiteto prašymu pavedė atlikti Parlamento Piliečių teisių ir konstitucinių reikalų teminis skyrius, „Lyčių lygybė: ekonominė vertė iš taikomų ES fondų perspektyvos“ (angl. „Gender equality: Economic value of care from the perspective of the applicable EU funds“),
—

atsižvelgdamas į 2017 m. lapkričio mėn. ECB neperiodinį leidinį Nr. 201 „The use of cash by households in the euro area“ („Grynųjų pinigų naudojimas euro zonos namų ūkiuose“),
—

atsižvelgdamas į 2020 m. gegužės mėn. paskelbtą tyrimą „Corruption in the times of Pandemia“ („Korupcija per pandemiją“) (8),
34.

reiškia didelį susirūpinimą dėl neseniai „Norilsk Nickel“ sukeltos ekologinės katastrofos, per kurią poliarinėje Arktyje išsiliejo daugiausiai naftos per visą istoriją, taip pat dėl to, kad toksiškos nuotekos yra pumpuojamos iš košimo baseino į tundrą ir nuolat vyksta kiti išsiliejimai, tačiau jie vis dar neįtraukti į oficialią statistiką; palankiai vertina teismo sprendimus skirti baudą už nelaimę atsakingai įmonei, tačiau tuo pat metu reiškia susirūpinimą dėl ribojamos žurnalistų ir ekspertų prieigos prie avarijos vietų ir ragina Rusijos valdžios institucijas parengti skaidrias ir veiksmingas pranešimo apie tokias ekologines nelaimes ir jų sekimo procedūras; apgailestauja, kad tokios nelaimės dažnai įvyksta čiabuvių tautų žemėse ir dėl to jie netenka galimybės tęsti savo tradicinį gyvenimo būdą; ragina ES remti tokius atvejus tiriančius aplinkosaugos teisių gynėjus ir žurnalistus ir naudotis savo ištekliais, kaip antai „Copernicus“, taršai Arkties regione sekti bei atlikti išsamų eksploatavimo tik pelno gavimo tikslais ekologinių padarinių ir padarinių žmonėms vertinimą; ragina bendradarbiauti su Arkties regiono valstybėmis rengiant skubaus atsako sistemas, kad ekologinės nelaimės, įskaitant naftos išsiliejimus, būtų valdomos tikruoju laiku;
—

atsižvelgdamas į Jungtinių Tautų Maisto ir žemės ūkio organizacijos (FAO) 2001 m. žvejybos klausimams skirtą aplinkraštį Nr. 966 Safety at sea as an integral part of fisheries management (liet. „Saugumas jūros kaip žvejybos valdymo dalis“),
22.

primena, kad, vadovaujantis 2010 m. lapkričio 20 d. Tarpinstitucinio susitarimo 5 punktu, Parlamentas gali pareikšti nepasitikėjimą konkrečiu Komisijos nariu ir kad po to Komisijos pirmininkas turi pareikalauti to Komisijos nario atsistatydinimo arba savo atsisakymą tai padaryti paaiškinti per artimiausią Parlamento mėnesinę sesiją;
3.

primena apie tai, jog svarbu, kad būtų nuolat paisoma Europos Sąjungos sutarties 5 straipsnyje įtvirtinto subsidiarumo principo – juo remiantis siekiama užtikrinti, kad sprendimai būtų priimami tinkamiausiu politikos lygmeniu ir kuo arčiau piliečių bei įmonių, ir kad veiksmai ES lygmeniu būtų pagrįsti atsižvelgiant į nacionaliniu, regionų ar vietos lygmeniu turimas galimybes, kartu atsižvelgiant į šiuos tris pagrindinius procesus: retrospektyvinį vertinimą, poveikio vertinimą ir konsultavimąsi su suinteresuotaisiais subjektais; be to, ragina Komisiją priartinti ES prie jos piliečių; pabrėžia, kad vietos ir regionų lygmens valdžios institucijos įgyvendina ir taiko apie 70 proc. ES teisės aktų; mano, kad glaudus konsultavimasis su piliečių išrinktais atstovais ES klausimais yra labai veiksmingas būdas priartinti ES prie piliečių; ragina valstybių narių nacionalinio lygmens valdžios institucijas ir atitinkamus suinteresuotuosius subjektus aktyviau dalyvauti ankstyvajame sprendimų priėmimo proceso etape atliekant subsidiarumo ir proporcingumo principo laikymosi patikras ir ES teisės aktų administracinės naštos vertinimus, siekiant užtikrinti, kad ES nesiimtų veiksmų (išskyrus tuos atvejus, kai veiksmai priklauso išimtinei jos kompetencijai), nebent jie būtų veiksmingesni už veiksmus, kurių imamasi nacionaliniu, regioniniu ar vietos lygmeniu; be to, primena, jog pagal proporcingumo principą reikalaujama, kad ES veiksmai neviršytų to, kas būtina siekiant Sutarčių tikslų; ragina Komisiją įvertinti subsidiarumo principo taikymo procedūros veiksmingumą ir efektyvumą, siekiant nustatyti jos trūkumus ir juos pašalinti;
34.

primena, kad SESV 152 straipsnyje nustatyta, kad Sąjunga pripažįsta ir remia socialinių partnerių vaidmenį savo lygiu ir turi gerbti jų savarankiškumą; pabrėžia, kad tinkamas nacionalinių suinteresuotųjų subjektų, pvz., nacionalinių parlamentų, vietos ir regionų valdžios institucijų, socialinių partnerių, nevyriausybinių organizacijų ir pilietinės visuomenės, dalyvavimas rengiant ir įgyvendinant ekonomikos gaivinimo ir atsparumo didinimo planus yra lemiamas veiksnys, norint sėkmingai įgyvendinti nacionalinius planus ir visą EGADP, nes tokiu būdu galima padidinti nacionalinę atsakomybę už planus, užtikrinti greitą, skaidrų, veiksmingą ir kokybišką lėšų įsisavinimą, padidinti skaidrumą ir išvengti dubliavimosi, spragų ir dvigubo finansavimo; pritaria susirūpinimui, kurį išreiškė Regionų komitetas ir kiti suinteresuotieji subjektai, ir apgailestauja dėl to, kad daug valstybių narių į planų rengimo procesą neįtraukė regionų ir vietos valdžios institucijų arba jas įtraukė nepakankamai, taip pat dėl to, kad tie procesai nėra skaidrūs, nors valstybės narės remiasi tomis institucijomis, per jas paskirstydamos didelę dalį EGADP lėšų; be to, apgailestauja dėl to, kad kai kuriais atvejais net nacionaliniai parlamentai nebuvo tinkamai įtraukti ar informuoti; skatina Komisiją užmegzti struktūrinį dialogą su regionų ir vietos valdžios institucijomis ir užmegzti specialų dialogą su Europos socialiniais partneriais;
—

atsižvelgdamas į 2020 m. gegužės mėn. Komisijos tyrimą „Improving financial security in the context of the Environmental Liability Directive“) („Finansinio saugumo didinimas atsižvelgiant į direktyvą dėl atsakomybės už aplinkos apsaugą“),
A.

kadangi po 2019 m. spalio 20 d. prezidento rinkimų politinė ir socialinė padėtis Bolivijoje tebekelia didelį susirūpinimą; kadangi per plataus masto smurtinius protestus žuvo mažiausiai 35 žmonės, o 833 buvo sužeisti, daug asmenų sulaikyta pažeidžiant tinkamo proceso taisykles, be to, pranešama apie plačiai paplitusius žmogaus teisių pažeidimus ir smurtą; kadangi prezidentas Evo Morales atsistatydino ir išvyko iš šalies; kadangi atsistatydinus daugeliui valdžios atstovų susidarė bevaldystė ir Senato pirmininko antroji pavaduotoja Jeanine Añez perėmė laikinojo prezidento įgaliojimus, kaip numatyta Konstitucijoje; kadangi Bolivijos daugiatautis konstitucinis teismas (TCP) patvirtino Jeanine Áñez laikinąja prezidente;
—

atsižvelgdamas į 2015 m. spalio 1 d. EAA ataskaitą Nr. 3/2015 „Marine protected areas in Europe’s seas: An overview and perspective for the future“,
28.

griežtai smerkia destabilizuojančius Rusijos veiksmus ir karo veiksmus Ukrainoje; reiškia susirūpinimą dėl to, kad Rusija nuolat telkia karinę infrastruktūrą ir įrangą Krymo pusiasalyje, įskaitant gerokai daugiau kaip 30 000 karių, naujas „žemė-oras“ ir „žemė-žemė“ raketų sistemas, branduolinį ginklą turinčius povandeninius laivus ir strateginius bombonešius; smerkia neteisėtus Rusijos veiksmus, kuriais siekiama perimti Kerčės sąsiaurio kontrolę, nes jie pažeidžia tarptautinę jūrų laivininkystės teisę ir Rusijos tarptautinius įsipareigojimus – visų pirma Kerčės tilto ir jo geležinkelio jungties statybas be Ukrainos sutikimo, povandeninių kabelių tiesimą, taip pat Azovo jūros uždarymą ir militarizavimą, taip smarkiai kenkiant Ukrainos ekonominei veiklai; ragina Rusijos Federaciją užtikrinti nekliudomą ir laisvą judėjimą į Azovo jūrą ir iš jos laikantis tarptautinės teisės, o tarptautinėms nevyriausybinėms organizacijoms ir tarptautinėms humanitarinėms organizacijoms – galimybę patekti į okupuotas Ukrainos Donbaso teritorijas ir aneksuotą Krymą; atsižvelgdamas į tai primena, kad Rusijos jūrų laivybos tikrinimo tvarka, pradėta taikyti 2018 m. visiems laivams, plaukiantiems per Rusijos kontroliuojamą Kerčės sąsiaurį į Azovo jūrą ir iš jos, ir toliau turi neigiamų ekonominių pasekmių regionui; ragina išlaisvinti visus Rusijoje, Kryme ir Ukrainos vyriausybės nekontroliuojamose Donbaso dalyse kalinamus ukrainiečius politinius kalinius ir karo kalinius; vis dėlto reiškia susirūpinimą dėl to, kad Rusijos piliečiai, įtariami dalyvavimu numušant Malaizijos oro linijų reiso MH17 lėktuvą, buvo priverstinai įtraukti į Ukrainos ir Rusijos sulaikytųjų mainus;
—

atsižvelgdamas į 2020 m. kovo 5 d. paskelbtą EIGE ataskaitą „Beijing + 25: the fifth review of the implementation of the Beijing Platform for Action in the EU Member States“ (liet. „Pekinas + 25: penktoji Pekino veiksmų platformos įgyvendinimo ES valstybėse narėse peržiūra“),
pažymi, kad 2008–2017 m. daug prieglobsčio prašymų pateikė trečiųjų šalių piliečiai, kurie į Šengeno erdvę atvyko be vizų arba turėdami trumpalaikę vizą ( 6 ) ; be to, pažymi, kad kai kurie iš šių prašymų buvo pateikti kitoje valstybėje narėje nei ta, kuriai buvo išduota viza; pabrėžia, kad vykdant tolesnes Dublino procedūras įrodyta, jog 12 ir 14 straipsniuose nustatytos taisyklės nėra pakankamai aiškios, o tai trukdo nustatyti atsakingą valstybę narę; ragina Komisiją paaiškinti, kaip reglamento 12 ir 14 straipsniai turėtų būti taikomi nustatant, kuri valstybė narė turėtų būti atsakinga už prieglobsčio prašymą; siūlo į kriterijų hierarchiją kaip vieną iš kriterijų įtraukti galimą bevizio atvykimo prašymų poveikio tinkamam Dublino sistemos veikimui vertinimą;
—

atsižvelgdamas į Australijos strateginės politikos instituto (ASPI) 2020 m. paskelbtas ataskaitas „Uyghurs for sale – „Re-education“, forced labour and surveillance beyond Xinjiang“ („Parduodami uigūrai – „Perauklėjimas“, priverstinis darbas ir sekimas už Sindziango ribų“) ir „Cultural erasure – Tracing the destruction of Uyghur and Islamic spaces in Xinjiang“ („Kultūros naikinimas – uigūrų ir musulmonų teritorijų naikinimo Sindziange analizė“) ir jos „Sindziango duomenų projektą“,
21.

pripažįsta, kad nepaisant to, jog kai kurios valstybės narės dar neratifikavo sutartos Rinkimų teisės aktų reformos, be kita ko kalbant apie konferenciją dėl Europos ateities būtų galima aptarti šiuos elementus, kurie galėtų pagerinti Europos Parlamento rinkimų procesą: — nauji piliečių nuotolinio balsavimo per Europos Parlamento rinkimus būdai konkrečiomis arba išimtinėmis aplinkybėmis, — bendros kandidatų įtraukimo į sąrašus ir bendros kampanijos finansavimo taisyklės; — suderinti pasyviųjų ir aktyvių balsavimo teisių standartai visose valstybėse narėse, įskaitant svarstymus visose valstybėse narėse sumažinti minimalų rinkėjų amžių iki 16 metų, — nuostatos dėl Parlamento narių nedarbingumo laikotarpių, pavyzdžiui, motinystės atostogų, vaiko priežiūros atostogų ar sunkios ligos atvejais;
3.

pabrėžia, kad būstas yra ne tik prekė, bet ir būtinybė, nes be jo žmonės negali visapusiškai dalyvauti visuomenės veikloje ir naudotis pagrindinėmis teisėmis; yra susirūpinęs dėl to, kad visų pirma jaunimas neįperka būsto, ir apgailestauja dėl nuomotojų diskriminacijos atvejų ir dėl politikos, kuria mažinamos jaunimo būsto išmokos; yra sunerimęs dėl to, kad beveik trečdalis visų benamių daugumoje ES valstybių narių yra 18-29 metų amžiaus; ragina Komisiją ir valstybes nares integruoti Europos Tarybos žmogaus teisių komisarės rekomendacijas, pateiktas 2020 m. sausio 23 d. pastabose „Teisė į įperkamą būstą. Apleista Europos pareiga“ (angl. The right to affordable housing: Europe’s neglected duty ), ypač rekomendaciją visoms valstybėms narėms sutikti laikytis pataisytos Europos socialinės chartijos 31 straipsnio dėl teisės į būstą; ragina valstybes nares savo socialinės politikos prioritetu laikyti piliečiams suteikiamą teisę į tinkamą būstą ir didinti investicijas į socialinį ir įperkamą būstą siekiant kovoti su pernelyg didele būsto kaina, visų pirma siekiant apsaugoti nepalankioje padėtyje esančias ir pažeidžiamas grupes; ragina Komisiją tinkamai ištirti diskriminaciją būsto prieinamumo požiūriu, kuri draudžiama pagal Rasinės lygybės direktyvą, ir nedelsiant pradėti pažeidimo nagrinėjimo procedūras pažeidimų atvejais;
(3)

esant tokioms aplinkybėms, dabartinė visoje Sąjungoje vyraujanti taisyklių ir praktikos įvairovė kelia didelę bendrosios rinkos susiskaidymo riziką ir didelį pavojų tiek asmenų, tiek visuomenės gerovės ir klestėjimo apsaugai, taip pat nuosekliam viso dirbtinio intelekto, robotikos ir susijusių technologijų potencialo skatinant inovacijas ir išsaugant tą gerovę ir klestėjimą tyrimui. Kūrėjų, diegėjų ir naudotojų nuomonių skirtumai dėl to, kokiu mastu šioms technologijoms būdingas etinis aspektas, gali kelti kliūčių jas laisvai kurti, diegti ar naudoti Sąjungoje, tokie skirtumai gali trukdyti sudaryti vienodas sąlygas, siekti technologinės pažangos ir vykdyti ekonominę veiklą Sąjungos lygmeniu, iškraipyti konkurenciją ir trukdyti valdžios institucijoms vykdyti savo prievoles pagal Sąjungos teisę. Be to, nesant bendros dirbtinio intelekto, robotikos ir susijusių technologijų kūrimo, diegimo ir naudojimo etikos principų reguliavimo sistemos, visiems susijusiems subjektams, t. y. kūrėjams, diegėjams ir naudotojams, kyla teisinis netikrumas;
Y.

kadangi Seišeliams skiriamas Sąjungos finansinis įnašas pagal tausios žvejybos partnerystės susitarimą yra 5,3 mln. EUR per metus, įskaitant 2,8 mln. EUR paramą sektoriui; kadangi visas ES biudžeto įnašas yra 31,8 mln. EUR per šešerius metus; kadangi pagal ankstesnį protokolą mokestis, kurį turėjo mokėti laivų savininkai už sugautų tunų toną, padidėjo nuo 55 EUR iki 75 EUR ir kadangi naujajame protokole numatytas padidinimas nuo 80 EUR už toną 2020 m. iki 85 EUR už toną per šešerius metus; kadangi apskaičiuota, kad per visą protokolo galiojimo laikotarpį laivų savininkų įnašas iš viso sudarys 26,4 mln. EUR; kadangi pridėjus šią sumą bendras Europos Sąjungos finansinis įnašas per visą protokolo galiojimo laikotarpį sudaro 58,2 mln. EUR, t. y. 9,7 mln. EUR per metus;
—

atsižvelgdamas į Europos vaistų agentūros (EMA) ir vaistų agentūrų direktorių darbo grupės gaires dėl žmonėms skirtų ir veterinarinių vaistų, kuriuos leista pateikti į rinką, prieinamumo, visų pirma į 2019 m. liepos 1 d. gaires pavadinimu „Vaistų stygiaus nustatymo ir pranešimo apie jį rekomendacijos rinkodaros leidimų turėtojams Sąjungoje (EEE)“ (angl. Guidance on detection and notification of shortages of medicinal products for Marketing Authorisation Holders (MAHs) in the Union (EEA)) (EMA/674304/2018) ir į 2019 m. liepos 4 d. gaires pavadinimu „Visuomenės informavimo apie vaistus gerosios praktikos gairės: prieinamumo klausimai“ (angl. Good practice guidance for communication to the public on medicines: availability issues) (EMA/632473/2018),
1.

teigiamai vertina naują ES požiūrį į investicijų apsaugą ir jos vykdymo užtikrinimo mechanizmą (investicinių teismų sistemą), pagal kurį reformuojamas investuotojų ir valstybės ginčų sprendimas ir gerinama atskirų ES valstybių narių sudarytų dvišalių investicijų sutarčių (DIS) požiūrių kokybė; pabrėžia, kad investicinių teismų sistema yra modernus, novatoriškas ir reformuotas investicinių ginčų sprendimo mechanizmas, turint mintyje investuotojų ir valstybės ginčų sprendimo procedūrinius trūkumus; be to, pažymi, kad dėl to iš esmės pasikeitė investuotojams skiriamas apsaugos lygis ir investuotojų bei valstybės ginčų sprendimo būdai; yra susirūpinęs, kad minėto mechanizmo taikymo sritis vis dar yra vos šiek tiek platesnė nei vien tik užsienio ir vietos investuotojų nediskriminavimas; primena, kad įsteigus nepriklausomą daugiašalį investicinį teismą visoms šalims būtų užtikrintas didesnis teisinis tikrumas; palankiai vertina tvirtą Vietnamo įsipareigojimą laikytis taisyklėmis pagrįstos daugiašalės prekybos sistemos;
9.

ragina Komisiją užtikrinti, kad vartotojai nebebūtų įpareigoti pirkti po naują kroviklį su kiekvienu nauju prietaisu, ir taip sumažinti per metus pagaminamų kroviklių kiekį; mano, kad atsiejimo strategijos galėtų žymiai pasitarnauti aplinkai; tuo tarpu pabrėžia, kad taikant bet kokias priemones, kuriomis siekiama atsiejimo, būtina vengti galimų didesnių kainų vartotojams; be to, pabrėžia, kad atsiejimo strategijos turėtų būti įgyvendinamos taikant universalaus kroviklių sprendimą, nes priešingu atveju nebūtų pasiekti direktyvos tikslai;
10.

palankiai vertina 2019–2024 m. kadencijos Europos Komisijos politinėse gairėse ir 2019 m. rugsėjo 10 d. įgaliojamajame rašte už aplinką ir vandenynus atsakingam Komisijos nariui prisiimtus Ursulos von der Leyen įsipareigojimus per pirmąsias 100 naujosios Komisijos kadencijos dienų, įgyvendinant Europos žaliąjį kursą, pateikti plataus užmojo Biologinės įvairovės išsaugojimo strategiją iki 2030 m. ir jos ketinimą siekti, kad ES atliktų pasaulio lyderės vaidmenį per 2020 m. Biologinės įvairovės konvencijos šalių konferenciją, kaip buvo per 2015 m. Paryžiaus klimato konferenciją; primygtinai reikalauja, kad naujoji Komisija šiam klausimui suteiktų svarbiausią prioritetą, o ES skatintų siekti pasaulinio masto biologinės įvairovės tikslų dar prieš 15-tąją Biologinės įvairovės konvencijos šalių konferenciją (COP 15); ragina Komisiją, atsižvelgiant į pasaulinę biologinės įvairovės krizę, kuri minima neseniai paskelbtoje IPBES ataskaitoje, taikyti naują požiūrį ir vietoj savanoriškų įsipareigojimų pasiūlyti plataus užmojo ir įtraukią Biologinės įvairovės strategiją iki 2030 m., kurioje būtų nustatyti teisiškai privalomi tikslai ES ir jos valstybėms narėms, įskaitant konkrečius tikslus iki 2030 m. turėti bent 30 proc. saugomų sausumos ir jūrų zonų ir atkurti bent 30 proc. nualintų ekosistemų Sąjungoje;
S.

kadangi Komisijos reglamento projekte neatsižvelgiama į naujausius mokslo ir technikos žinių pokyčius, o tai prieštarauja to reglamento 2 konstatuojamojoje dalyje išdėstytiems reikalavimams ir prieštarauja Reglamento (EB) Nr. 1107/2009 78 straipsnio 1 dalies c punkte nustatytiems reikalavimams, o tai savo ruožtu pažeidžia to reglamento 4 straipsnio 1 dalyje nustatytą reikalavimą patvirtinti medžiagas atsižvelgiant į dabartines mokslo ir technikos žinias, o tai, be kita ko, kenkia to reglamento 1 straipsnio 3 dalyje numatytam tikslui, t. y. pasiekti aukštą gyvūnų sveikatos ir aplinkos apsaugos lygį;
18.

reiškia nusivylimą tuo, kad per 37-ąjį ES ir Kinijos dialogo žmogaus teisių klausimais etapą nepasiekta jokių esminių rezultatų; be to, apgailestauja, kad Kinijos delegacija nedalyvavo balandžio 2 d. tęsiant dialogą, skirtą pasikeisti nuomonėmis su pilietinės visuomenės organizacijomis;
5.

pabrėžia, kad, kaip nurodyta IPCC specialiojoje ataskaitoje dėl 1,5 o C, visuotinio atšilimo apribojimas iki 1,5 o C neviršijant šios ribos arba viršijant labai nedaug reiškia, kad neutralus ŠESD poveikis turės būti užtikrintas ne vėliau kaip 2067 m., o iki 2030 m. pasaulyje kasmet išmetamas ŠESD kiekis turės būti sumažintas tiek, kad neviršytų 27,4 Gt CO 2 ekvivalentais per metus; atsižvelgdamas į šias išvadas pabrėžia, kad Sąjunga, būdama pasaulio lyderė ir siekdama turėti pakankamą galimybę užtikrinti, kad iki 2100 m. pasaulinė temperatūra nepakiltų daugiau kaip 1,5 o C, turi stengtis kuo anksčiau ir ne vėliau kaip 2050 m. užtikrinti neutralų ŠESD poveikį;
18.

palankiai vertina bendrą pareiškimą, kuriuo pritariama per Geteborge vykusį socialinių reikalų aukščiausiojo lygio susitikimą deramo darbo vietų ir ekonomikos augimo klausimais Tarybos, Parlamento ir Komisijos pasirašytam Europos socialinių teisių ramsčio dokumentui; pažymi, kad šiam ramsčiui įgyvendinti reikalingi įgūdžiai ir priemonės iš esmės yra vietos, regionų ir nacionalinių valdžios institucijų, taip pat socialinių partnerių ir pilietinės visuomenės rankose, o Europos semestras yra tinkama priemonė valstybių narių veiklos rezultatams šioje srityje stebėti; be to, primena, kad šiuo klausimu socialinis dialogas pasirodė esąs būtina priemonė ES politikai ir teisėkūrai pagerinti ir jų socialiniam legitimumui stiprinti;
—

atsižvelgdamas į 2017 m. lapkričio mėn. FRA interneto publikaciją Mapping minimum age requirements concerning the rights of the child in the EU („Būtiniausių amžiaus reikalavimų, susijusių su vaiko teisėmis ES, nustatymas“) (5),
16.

primygtinai reikalauja veiksmingai įgyvendinti konkrečius įsipareigojimus, susijusius su prekybos ir darnaus vystymosi nuostatomis, kurios yra neatsiejama Susitarimo dalis ir yra būtinos nustatytiems tikslams pasiekti; atkreipia dėmesį į tai, kad 2019 m. Komisija atliks ir ateityje turėtų atlikti Susitarimo, įskaitant jo prekybos ir darnaus vystymosi skyrių, ex post vertinimą, kuriame dalyvaus nepriklausomi ekspertai; primena, kad prekybos ir darnaus vystymosi skyriuje numatoma įsteigti vietos patarėjų grupes arba komitetus, kurie konsultuos su darbu, aplinka ir darniu vystymusi susijusiais klausimais; ypač palankiai vertina tai, kad šiuo metu visose Centrinės Amerikos šalyse yra nustatyti pilietinės visuomenės patariamieji mechanizmai; atkreipia dėmesį į tai, kad dėl šių patariamųjų grupių nepriklausomumo ir jų gebėjimo dalyvauti kai kuriose Centrinės Amerikos šalyse reiškiamas didelis susirūpinimas; šiomis aplinkybėmis apgailestauja dėl to, kad 2017 m. nevyko Asociacijos komiteto ir pakomitečių bei Pilietinės visuomenės dialogo forumo posėdžiai, ir primygtinai reikalauja, kad posėdžiai vyktų bent kiekvienais metais; ragina Susitarimo šalis skubiai sukurti vidaus patariamųjų grupių stiprinimo mechanizmus ir skirti joms būtinas finansines priemones, kad būtų užtikrintos nepriklausomos atstovaujamosios pilietinės visuomenės organizacijos, kuriose būtų subalansuotai atstovaujama suinteresuotosioms šalims, kad jos galėtų tinkamai dalyvauti; taip pat ragina Susitarimo šalis sukurti veiksmingus dialogo su patariamosiomis grupėmis bei su įvairių pakomitetčių nariais mechanizmus ir juos įtraukti į ex post vertinimo procesus, kuriuos numatyta vykdyti 2019 m.; teigiamai vertina rekomendacijas, pateiktas per 2016 m. birželio 16 d. įvykusį trečiąjį bendrą ES ir Centrinės Amerikos vietos patarėjų grupių posėdį, ir ragina visas šalis jas įgyvendinti; primena, kad prekybos ir darnaus vystymosi skyrius apima teisiškai privalomas nuostatas dėl veiksmingo darbo, socialinių ir aplinkos apsaugos standartų taikymo; teigiamai vertina tai, kad Susitarime nustatytas būdas plėtoti nuolatinį dialogą dėl bendrų įsipareigojimų įgyvendinimo; atkreipia dėmesį į tai, kad Parlamentas paragino Komisiją sustiprinti prekybos ir darnaus vystymosi skyrių stebėsenos, įgyvendinimo ir jų reikalavimų laikymosi užtikrinimo mechanizmus; todėl palankiai vertina Komisijos 15-os punktų planą padaryti ES prekybos ir darnaus vystymosi skyrius veiksmingesnius ir primena, kad turi būti tęsiamas Komisijos dialogas su įvairiais dalyvaujančiais subjektais, įskaitant Parlamentą, dėl veiksmingo į prekybos susitarimus įtraukto įsipareigojimų darbo ir aplinkos apsaugos srityse vykdymo užtikrinimo mechanizmo;
8.

ragina EIB suformuoti tvarias finansų arba finansavimo galimybes ir palankią investicijoms aplinką, atspindinčius Sąjungos įsipareigojimus ir politikos tikslus, siekiant skatinti ekonominę, socialinę bei teritorinę sanglaudą ir inovacijas Sąjungoje, taip pat stiprinti EIB investicijų socialinį ir aplinkos matmenis naikinant investicijų į socialinį sektorių ir infrastruktūrų saugumą spragas; ragina EIB didelės apimties projektų atveju atsižvelgti į visą poveikio aplinkai riziką ir finansuoti tik projektus, kuriais kuriama reali pridėtinė vertė vietos gyventojams, taip pat aplinkosaugos, socialiniu it ekonominiu požiūriais; pabrėžia, kad svarbu vykdyti griežtą stebėseną, susijusią su galima korupcijos ir sukčiavimo rizika šiomis aplinkybėmis, taip pat atlikti išsamius ex ante ir ex post finansuojamų projektų vertinimus;
11.

apgailestauja dėl to, kad JAV prezidentas Donald Trump pranešė apie savo ketinimą siekti, kad Jungtinės Valstijos pasitrauktų iš Paryžiaus susitarimo, ir mano, kad tai būtų žingsnis atgal; reiškia pasitenkinimą dėl to, kad po Prezidento D. Trumpo pareiškimo visos svarbiausios šalys patvirtino, jog yra įsipareigojusios vykdyti Paryžiaus susitarimą; labai teigiamai vertina tai, kad įgyvendinant kampaniją „We Are Still In“ JAV valstijos, miestai, universitetai ir kiti nevalstybiniai subjektai nuolat skatinami imtis veiksmų klimato srityje;